google/wiki40b huggingface dataset:
जैन समुदाय

संघ

जैन धर्म में मुनि, आर्यिका, श्रावक एवं श्राविका का चार स्तरीय क्रम होता है। इस क्रम को संघ के रूप में जाना जाता है।

सांस्कृतिक प्रभाव

जैन लोगों की साक्षरता दर राष्ट्रीय दर 65.38% की तुलना में उच्चतम 94.1% है। उनकी महिला साक्षरता दर भी राष्ट्रीय औसत 54.16% की तुलना में अधिकतम 90.6% है। यह माना जाता है कि भारत में प्रति व्यक्ति आय भी जैन लोगों की उच्चतम है।

समुदाय

कुल मिलाकर भारत और अन्यदेशो में जैन लोगों के लगभग 110 समुदाय हैं। उन्हें ऐतिहासिक और वर्तमान आवास के आधार पर छः भागो में विभाजित किया जा सकत है।
लौरा म्वूला

आरंभिक और व्यक्तिगत जीवन

म्वुला दो छोटे भाई बहन के साथ सेली पार्क और किंग्स हीथ के बर्मिंघम उपनगरों में पली बढ़ी और गर्ल बैंड एटर्नल से प्रभावित थी। अपनी किशोरावस्था में उसने लड़कियों के लिए स्वानशर्स्ट स्कूल में पढाई की। उसकी माँ सेंट किट्स से हसी और उसके पिता  जमैका से हैं। 2005 में, म्वूला ने ब्लैक वाइसिस के साथ गाया था, जो उसकी चाची द्वारा स्थापित एक कैपेला समूह है। 2008 में, उसने एक जैज / नियो-सोल समूह का गठन किया जिसे जूड्सहाऊस कहा जाता है, वो मुख्य कंठ संगीत गायन और बैंड के लिए सामग्री लिखने का काम करती। म्वुला 2009 में ब्लैक व्हाइस और लिचफील्ड महोत्सव द्वारा स्थापित लिचफील्ड कम्यूनिटी गौस्प्ल कौयर की निदेशक थी। उसने पहले अल्वेचर्च कम्युनिटी कौयर को निर्देशित किया है। म्वुला ने बर्मिंघम सिटी विश्वविद्यालय में बर्मिंघम संगीत विद्यालय से कंपोजीशन में स्नातक की उपाधि प्राप्त की। जब वह बर्मिंघम माध्यमिक विद्यालय में एक आपूर्ति शिक्षक के रूप में काम कर रही थी, उसने अपने लैपटॉप पर गाने लिखना शुरू कर दिया था। वह रिसेप्शनिस्ट के रूप में काम कर रही थी, जब उन्होंने संगीत उद्योग में कई लोगों को दो डेमो भेजे। उनमें से एक, स्टीव ब्राउन ने गाने सुना और उन्हें अपने प्रबंधक, क्वमे क्वैटेन को भेज दिया, जो बाद में मवुला के प्रबंधक बने। द डेली टेलीग्राफ के लिए 2013 के एक पॉडकास्ट में, म्वूला ने माना कि वह "अपंग मंच भय" से पीड़ित है।
राष्ट्रीय राजमार्ग ११२ (भारत)

मार्ग

इस राष्ट्रीय राजमार्ग पर कुछ महत्वपूर्ण पड़ाव इस प्रकार हैं: बारासत, दत्तपुकुर, बामनगाछी, गुमा, अशोकनगर कल्याणगढ़, हाबरा, गाईघाटा, ठाकुरनगर, सोनाटिकरी, चाँदपाड़ा, बनगाँव, पेत्रापोल।
भारत में जैन धर्म

इतिहास

जैन दर्शन के अनुसार जैन धर्म हमेशा से अस्तित्व में है और हमेशा रहेगा, अन्य प्राचीन भारतीय धर्मों के समान ही जैन धर्म का मूल भी सिंधु घाटी सभ्यता से जोड़ा जाता है जो हिन्द आर्य प्रवास से पूर्व की देशी आध्यात्मिकता को दर्शाता है। अन्य शोधार्थियों के अनुसार श्रमण परम्परा ऐतिहासिक वैदिक धर्म के हिन्द-आर्य प्रथाओं के साथ समकालीन और पृथक हुआ।

भारत के प्रमुख जैन तीर्थ

भारत में अनेक स्थल है जिन्हें प्रमुख जैन तीर्थ का दर्जा हासिल है जैसे शिखरजी, कुण्डलपुर, मध्य प्रदेश।
टायर का पुनर्चक्रण

गाड़ियों के बेकार हो गये टायरों के पुनर्चक्रण की प्रक्रिया को टायर का पुनर्चक्रण या 'रबर का पुनर्चक्रण' कहते हैं। बेकार हो गये टायर आजकल सबसे बड़ा और सबसे अधिक समस्या करने वाला कचरा है क्योंकि आजकल भारी मात्रा में इनका उत्पादन और खपत हो रही है तथा इन टायरों में बहुत से ऐसे पदार्थ हैं जो पर्यावरण की दृष्टि से बहुत सी समस्यायें पैदा करते हैं। ऐसा अनुमान है कि लगभग २६ करोड़ टायर प्रतिवर्ष बेकार हो जाते हैं। (1980 तथा 1990 के दशक के आंकड़े)
बनू हाशिम

बनू हाशिम (अरबी: بنو هاشم‎, अंग्रेज़ी: Banu Hashim) एक अरबी क़बीला है जो बड़े क़ुरैश क़बीले की एक उपशाखा है। इसका नाम पैग़म्बर मुहम्मद के पर-दादा हाशिम (هاشم‎, Hashim) पर रखा गया है और इसके सदस्य अपने-आप को उनका वंशज मानते हैं। अरबी भाषा में 'बनू' का मतलब 'बेटे' होता है और 'बनू हाशिम' का मतलब 'हाशिम के बेटे' है। बनू हाशिम क़बीले के सदस्य अकसर 'हाशमी', 'हुसैनी' और 'हसनी' जैसे नाम रखते हैं। पारम्परिक क़हतानी-अदनानी अरब श्रेणीकरण के नज़रिए से बनू हाशिम अदनानी क़बीला है।
मेरी क्युरी

मैरी स्क्लाडोवका क्यूरी, पोलिश : Maria Salomea Skłodowska-Curie (लघु नाम: मैरी क्यूरी) (७ नवम्बर १८६७ - ४ जुलाई १९३४) विख्यात भौतिकविद और रसायनशास्त्री थी। मेरी ने रेडियम की खोज की थी। विज्ञान की दो शाखाओं (भौतिकी एवं रसायन विज्ञान) में नोबेल पुरस्कार से सम्मानित होने वाली वह पहली वैज्ञानिक हैं। वैज्ञानिक मां की दोनों बेटियों ने भी नोबल पुरस्कार प्राप्त किया। बडी बेटी आइरीन को १९३५ में रसायन विज्ञान में नोबेल पुरस्कार प्राप्त हुआ तो छोटी बेटी ईव को १९६५ में शांति के लिए नोबेल पुरस्कार मिला।

जीवनी

मेरी का जन्म पोलैंड के वारसा नगर में हुआ था। महिला होने के कारण तत्कालीन वारसॉ में उन्हें सीमित शिक्षा की ही अनुमति थी। इसलिए उन्हें छुप-छुपाकर उच्च शिक्षा प्राप्त करनी पड़ी। बाद में बड़ी बहन की आर्थिक सहायता की बदौलत वह भौतिकी और गणित की पढ़ाई के लिए पेरिस आईं। उन्होंने फ़्रांस में डॉक्टरेट पूरा करने वाली पहली महिला होने का गौरव पाया। उन्हें पेरिसविश्वविद्यालय में प्रोफ़ेसर बनने वाली पहली महिला होने का गौरव भी मिला। यहीं उनकी मुलाक़ात पियरे क्यूरी से हुई जो उनके पति बने। इस वैज्ञानिक दंपत्ति ने १८९८ में पोलोनियम की महत्त्वपूर्ण खोज की। कुछ ही महीने बाद उन्होंने रेडियम की खोज भी की। चिकित्सा विज्ञान और रोगों के उपचार में यह एक महत्वपूर्ण क्रांतिकारी खोज साबित हुई। १९०३ में मेरी क्यूरी ने पी-एच.डी. पूरी कर ली। इसी वर्ष इस दंपत्ति को रेडियोएक्टिविटी की खोज के लिए भौतिकी का नोबेल पुरस्कार मिला। १९११ में उन्हें रसायन विज्ञान के क्षेत्र में रेडियम के शुद्धीकरण (आइसोलेशन ऑफ प्योर रेडियम) के लिए रसायनशास्त्र का नोबेल पुरस्कार भी मिला। विज्ञान की दो शाखाओं में नोबेल पुरस्कार से सम्मानित होने वाली वह पहली वैज्ञानिक हैं। वैज्ञानिक मां की बड़ी बेटी आइरीन को १९३५ में रसायन विज्ञान में नोबेल पुरस्कार प्राप्त हुआ तो छोटी बेटी ईव के पति हेनरी रिचर्डसन लेवोइस को १९६५ में शांति के लिए नोबेल पुरस्कार मिला।
पराशर (कृषि पराशर के रचयिता)

पराशर नाम के एक मुनि हुए हैं। उनके द्वारा रचित ग्रंथों में 'कृषिसंग्रह', 'कृषि पराशर' एवं 'पराशर तंत्र' के नाम गिनाए जाते हैं। किंतु इनमें से मूल ग्रंथ 'कृषि पराशर' ही है। इस ग्रंथ के रचयिता पराशर मुनि कौन से हैं, इस विषय पर यथेष्ट मतभेद है। ग्रंथ की शैली के आधार पर यह 8वीं शती के पूर्व का लिखा नहीं समझा जाता।
'कृषि पराशर' में कृषि पर ग्रह नक्षत्रों का प्रभाव, मेघ और उसकी जातियाँ, वर्षामाप, वर्षा का अनुमान, विभिन्न समयों की वर्षा का प्रभाव, कृषि की देखभाल, बैलों की सुरक्षा, गोपर्व, गोबर की खाद, हल, जोताई, बैलों के चुनाव, कटाई के समय, रोपण, धान्य संग्रह आदि विषयों पर विचार प्रस्तुत किए गए हैं।
ग्रंथ के अध्ययन से पता चलता है कि पराशर के मन में कृषि के लिए अपूर्व सम्मान था। किसान कैसा होना चाहिए, पशुओं को कैसे रखना चाहिए, गोबर की खाद कैसे तैयार करनी चाहिए और खेतों में खाद देने से क्या लाभ होता है, बीजों को कब और कैसे सुरक्षित रखना चाहिए, इत्यादि विषयों का सविस्तार वर्णन इस ग्रंथ में मिलता है।
हलों के संबंध में दिया हुआ है कि ईषा, जुवा, हलस्थाणु, निर्योल (फार), पाशिका, अड्डचल्ल, शहल तथा पंचनी ये हल के आठ अंग हैं। पाँच हाथ की हरीस, ढाई हाथ का हलस्थाणु (कुढ़), डेढ़ हाथ का फार और कान के सदृश जुवा होना चाहिए। जुवा चार हाथ का होना चाहिए।
इस ग्रंथ से पता लगता है कि पराशर के काल में कृषि अत्यंत पुष्ट कर्म थी।

कृषि पराशर

कृषि पराशर संस्कृत भाषा में निबद्ध कृषि का सवा्रधिक चर्चित ग्रन्थ है। यह महर्षि पराशर के द्वारा विरचित माना जाता है। इसमें प्रारम्भ में ही कहा गया है कि अन्न ही प्राण है बल है अन्न ही समस्त अर्थ का साधन है। देवता, असुर, मनुष्य सभी अन्न से जीवित हैं तथा अन्न धान्य से उत्पन्न होता है और धान्य बिना कृषि के नहीं होता। इसलिए सभी कर्म छोड़कर कृषि कर्म ही करना चाहिए। कृषि के लिए जल की आवश्यकता को देखते हुए तथा जल के प्रमुख साधन होने के कारण वृष्टि ज्ञान को पराशर ने प्रमुखता दी है तथा इसी क्रम में बतलाया है कि विभिन्न ग्रहों का वर्षा पर क्या प्रभाव पड़ता है जैसे कि चन्द्रमा के संवत्सर का राजा होने पर पृथ्वी धान्य से पूर्ण होती है तथा शनि के राजा होने पर वर्षा मन्द होती है।
इसी प्रकार मेघों के प्रकार का वर्णन, अलग-अलग ऋतुओं में होने वाली वर्षा के लक्षणों का वर्णन तथा अनावृष्टि के लक्षणों का भी पराशर ने वर्णन किया है। साथ ही ऋषि ने कृषि कर्म में नियुक्त पशुओं के भी उचित रखरखाव करने को कहा है तथा उतना ही कृषि कर्म करनेका निर्देश किया है जिससे पशु को कष्ट न हो जो पशुओं के प्रति भारतीय व्यवहार का द्योतक है।
इसके पश्चात् गौशाला की स्वच्छता पर भी विशेष ध्यान देने की बात कही है। पशुओं के त्यौहारों का तथा हल सामग्री का भी वर्णन ऋषि ने किया है। इसके पश्चात कृषि कर्म प्रारम्भ करने के समय का वर्णन करते हुए कहा है कि शुभ समय में ही यथाविधि पूजन करके हल प्रसारण करना चाहिए।
इसके पश्चात शोधित किए तथा संरक्षित हुए बीजों को उचित समय में बोने का निर्देश है साथ ही धान्य को काटने तथा उसको तृणरहित करने का वर्णन है। पराशर ऋषि कहते हैं कि जो धान्य तृण रहित नहीं किया जाता वो क्षीण हो जाता है।
इसके साथ ही जलरक्षण का भी वर्णन प्राप्त होता है। ऋषि पराशर इसके लिए निर्देश करते हुए कहते हैं कि शरत्काल आने पर जल का संरक्षण करना चाहिए तथा क्षेत्र में नल का रोपण करना चाहिए। इसके साथ पराशर ने धान्य काटने से पूर्व पुष्ययात्रा का विधान किया है जो सभी विघ्नों की शान्ति तथा धान्य की वृद्धि केलिए होती थी। तत्पश्चात् पौष मास में धान्य काटने का निर्देश किया गया है।
प्यार को हो जाने दो

कहानी

यह कहानी ईशान (इक़बाल खान) और प्रीत (मोना सिंह) की है। जिनके तीन बच्चे तृशा, नीति और सिड हैं। ईशान और प्रीत अपने परिवार को हमेशा एक करके रखते हैं। लेकिन उनकी ज़िम्मेदारी के कारण उनका प्यार लुप्त हो जाता है। उनका परिवार उनके प्यार को फिर से लाने की कोशिश करता है।
हातिम ताई (1990 फ़िल्म)

संक्षेप

हातिम जो यमन का शहजादा है बहुत न्यायप्रिय व बहादुर है। एक दिन उसके पास एक लडकी अपनी फ़रियाद लेकर आती है कि वह एक श्राप से ग्रस्त है जिसमें यदि उसने विवाह किया तो उसका पति मर जाएगा और वह पत्थर की बन जाएगी। इससे मुक्त होने का होने का सिर्फ एक तरीका है कि अगर कोई सात सवालो कि पहेली को सुलझा दे। हातिम ये चुनौती स्वीकार कर उनका हल ढूंढने के लिए कांटो भरी राह पर निकल पडता है।
निवृत्तिनाथ

निवृत्तिनाथ (1273 – 1297) १३वीं शताब्दी के मराठी भक्त कवि, दार्शनिक एवं नाथ सम्प्रदाय के योगी थे। वे ज्ञानेश्वर के बड़े भाई एवं गुरु थे।
सुशील चंद्रभान तिवारी

समुचे ब्रम्हांड मे एक पृथ्वी, जहा एक एसा देश भारत, उत्तर प्रदेश के आजमगढ जिला मे एक गाव है! गालिवपुर, जहा श्री कन्हई तिवारी के पुत्र, श्री राम उदय तिवारी, के ज्येस्ठ पुत्र श्री चन्द्र्भान तिवारी, अपनी किस्मत आजमाने के लिये उत्तर प्रदेश का दामन त्याग कर मुंबइ शहर आ गये जहा उन्हे महनगर टेलीफोन निगम मे नौकरी मिली, उसके कई सालो बाद दि, ३१ दिसम्बर १९८५ को दिन मे १२ बजकर १५ मि पर घाट्कोपर के सर्वोदय हास्पीटल मे कोइ नया अपनी किस्मत आजमाने के लिये आ गया जिसका नाम था

                सुशील चंद्र्भान तिवारी
आगे इनके बारे मे और जानकारी देंगे आज यह हमारे बीच सुशील ट्रान्स्पोर्ट कम्पनी के मालिक के नाम से जाने जाते है। सुर्यानगर पवइ रोड विट्रम ग्लास कम्पनी के पीछए यादव किराना स्टोर विखरोली मुंबई ४०००८३ दूरभाष : ९८७०२२३७४०/४४
शरजील खान

शरजील खान एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। शरजील खान पाकिस्तान टीम के लिए २०१३ से खेलते आ रहे हैं। शरजील खान पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
अरणाय

दूरियाँ

भारत का राष्ट्रीय राजमार्ग-68 इस गांव से 15 किलोमीटर दूरी से गुजरता है। नजदीकी रेलवे स्टेशन भीनमाल है जो कि ४० किलोमीटर दूर है। ब्लॉक मुख्यालय बस सेवा द्वारा जुड़े हुए हैं।
विवाह और स्वास्थ्य

विवाह और स्वास्थ्य एक दूसरे से जुड़े हैं। वैवाहित लोग कम ही रोग और मृत्यु को न्यौता देने वाली परिथितियों को झेलते हैं जैसे कि कैंसर, हृदय रोग और शल्यचिकित्सा। इस बात में लैंगिक भिन्नता है कि यह परिवर्तन कैसे संभव हो रहे हैं, जिसके कारण पुरुषों और महिलाओं के परस्पर संबंधित स्थान हो सकते हैं।  विवाह और स्वास्थ्य पर अधिकांश शोध इतरलैंगिक जोड़ों पर आधारित हैं और इस बात के लिए अधिक कार्य की आवश्यकता है कि उभयलिंगी विवाह पर स्वास्थ्य प्रभाव कैसा होता है। केवल वैवाहित होना और किसी व्यक्ति के विवाह की गुणवत्ता स्वास्थ्य के विभिन्न पहलुओं से जोड़कर देखी गई है। शोध के दौरान सामाजिक-संज्ञानात्मक, भावनात्मक, स्वभावजन्य और जीव-विज्ञान संबंधी प्रक्रियाओं का अध्ययन किया गया है।

अन्य सम्बंधों की तुलना में

विवाह के अलावा सामाजिक सम्बंध विस्तृत रूप से स्वास्थ्य पर शक्तिशाली प्रभाव डालते हैं। १४८ अध्ययनों के विस्तृत विश्लेषण से पता चला है कि ऐसे लोग जिनके सामाजिक सम्बंध शक्तिशाली हैं किसी मृत्यु के कारण पीड़ित होने की सम्भावना ५० प्रतिशत कम रखते हैं।  इसके विपरीत अकेलापन ह्रदवाहिनी रोग और अन्य सभी मृत्यु के कारणों से जुड़ा है। इस बात पर शायद ही कोई प्रयास किया गया है कि विवाह के स्वास्थ्य प्रभाव को ग़ैर-रूमानी सम्बंधो के साथ तुलनात्मक अध्ययन किए जाएँ जैसे कि मित्रों और सहकर्मियों के सम्बंधों का अध्ययन किया जाए।  फिर भी ऐसे कई कारण हैं जिनकी वजह से विवाह अन्य सम्बंधों की तुलना में अधिक प्रभाव डाल सकता है, जिनमें लिव-इन सम्बन्ध भी शामिल हैं: वैवाहित जोड़े विविध गतिविधियों के दौरान अधिक समय बिताते हैं, जैसे कि साथ खाना, घूमना, घर का प्रबंधन, बच्चों की देख-रेख और नींद। जीवन-साथी संसाधनों और निवेश को भी साझा करते हैं जैसे कि साझा वित्तीय प्रबंधन या घर पर मालिकाना अधिकार। अन्य सम्बंधों की तुलना में विवाह की अत्याधिक अंतरनिर्भरता और गहरे समर्थन के साधन के तौर पर काम करता है।
मालागासी

मालागासी मैदान मेडागासकर मे फैली सबसे बड़ी मैदान है ।
गज

गज हिन्दू लम्बाई मापन में क्षेत्रफ़ल की इकाई है। इसक मान भारत के भिन्न क्षेत्रों में कुछ कुछ बदलता है।
स्व. गुंतर ग्रूजर

स्व. गुंतर ग्रूजर  को भारत सरकार द्वारा सन २००६ में उद्योग एवं व्यापार के क्षेत्र में पद्म भूषण से सम्मानित किया गया था। ये महाराष्ट्र से हैं।
राम चरण (गुरु)

जीवन

रामचरण जी का जन्म माघ शुक्ला 14 शनिवार संवत् 1776 (1719 ई॰) को अपने ननिहाल सोडा नामक ग्राम में हुआ। यह स्थान जयपुर जिले के मालपुरा नामक नगर के समीप है। आपके पिताजी का नाम बख्तराम जी तथा माताजी का नाम देउजी था। ये मालपुरा के समीप बनवाडा नामक ग्राम के रहने वाले थे। इनकी जाति विजयवर्गीय वैष्य गौत्र कापडी थी। स्वामी जी का बचपन का नाम रामकिशन था।
विनतीरामजी द्वारा लिखित जीवन चरित्र पुस्तक में इनके विवाह का उल्लेख किया है। आपका विवाह चांदसेन नामक ग्राम में, एक सम्पन्न परिवार में गिरधारीलाल खूंटेटा की कन्या गुलाब कंवर बाई के साथ हुआ। इस अवधि के आपके एक पुत्री का जन्म हुआ जिनका नाम जडाव कंवर था। केवल श्री जगन्नाथ जी कृत गुरू लीला विलास में इसका उल्लेख मिलता है।
इन्होने ने जयपुर राज्य के अन्तर्गत किसी उच्च पद पर निष्ठा पूर्वक राजकीय सेवा की। कुछ अन्य लेखकों एवं श्री लालदास जी की परची के अनुसार उन्होंने जयपुर राज्य के दीवान पद पर काम किया। उनके पिता के मोसर के अवसर पर राज्य की ओर से टीका पगडी का दस्तूर आना इस बात का स्पष्ट प्रमाण है कि वे किसी सम्मानित पद पर आसीन थे। 
इनके गुरु कृपाराम जी महाराज थे जिन्होंने इन्हें राम भक्ति की शिक्षा दी।
सं. 1817 में ये भीलवाडा गये और वहीं अपनी अणभैवाणी की रचना की। इनके निवास हेतु वि. सं. 1822 में देवकरण जी तोषनीवाल ने रामद्वारा का निर्माण कराया गया।
स्वामीजी रामचरण जी महाराज वैषाख कृष्ण पंचमी गुरूवार सं. 1855 को शाहपुरा में ही ब्रहम्लीन हुए।
फाल्गुन कृष्ण तृतीया

फाल्गुन कृष्ण तृतीया भारतीय पंचांग  के अनुसार बारहवें माह की अट्ठारहवी तिथि है, वर्षान्त में अभी १२ तिथियाँ अवशिष्ट हैं।
सचिन बंसल इंदौर

Mr Sachin Bansal
श्री सचिन बंसल युवा उद्योगपति है। अापने अपने स्कुल शिक्षा और उच्च शिक्षा इंदौर मध्यप्रदेश में की है। आईपीएस कॉलेज इंदौर से अपनी पढाई पुरी करने के बाद आप ने अपने पैतृक व्यवसाय को संभाला है। आप विभिन्न व्यापरिक, सामाजिक एवं खेल संगठनों से भी जुडें है।  आपने भास्कर रेजिंस प्रायवेट लिमिटेड की स्थापना की है।  इस कंपनी द्वारा प्लास्टिक ग्रेन्युअल का आयात किया जाता है। जो कि प्लास्टिक उद्योग के क्षेत्र में जाना माना नाम है। 
आप इंडियन प्लास्ट पैक फोरम के मानद सचिव भी है। आप के नेतृत्व में स्वच्छ भारत अभियान के तहत इंदौर में डस्टबिन वितरण का कार्यक्रम संपन्न हुआ था।[1] इस कार्य में इंदौर नगर पालिक निगम इंदौर के साथ मिल कर हजारों लोगो को स्वच्छता का संदेश दिया गया था। आप प्लास्ट विजन इंडिया के मध्यप्रदेश इकाई में कार्यकारिणी सदस्य के है। प्लास्ट विजन इंडिया के इंदौर लांच कार्यक्रम में आप की अहम भुमिका थी।[2] अपने व्यापार के साथ ही एक साप्ताहिक समाचार पत्र इंडियन प्लास्ट टाइम्स के प्रधान संपादक भी है। जिसमे व्यापार और उद्योग से जुडें समाचार प्रकाशित किए जाते है। श्री सचिन बंसल वर्ष 2016 में इंदौर में स्थापित इंडियन प्लास्टिक इंडस्टीट्यूट के इंदौर चैप्टर के स्थापना कोषाध्यक्ष भी है। एसोसिएशन ऑफ इंडस्ट्रीज मध्यप्रदेश में विशेष आमंत्रित कार्यकारिणी सदस्य है। साथ ही इंदौर डिवीजन क्रिकेट एसोसिएशन के भी सक्रिय सदस्य है।
दिल्लिचौर

जनसंख्या

नेपाल के २००१ का जनगणना अनुसार दिल्लिचौर का जनसंख्या ३६८१ है। इसमै पुरुष ५१% और महिला ४९% है।
1996 एशियाई शीतकालीन खेल

शुभंकर

१९९६ एशियाई शीतकालीन खेलों का शुभंकर डोउडोउ मटर के पौधे से प्रेरित था।
२६९९ ईसा पूर्व

२६९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रेती

रेती ( File ) एक ऐसा औजार है जो कि किसी भी Workpiece से अतिरिक्त मटेरियल हटाने के काम आता है. किसी भी Workpiece से मटेरियल हटाने के लिए उसके ऊपर रेती को घिसाया जाता है. और अतिरिक्त मटेरियल को Workpiece से हटाया जाता है.रेती फिटर का एक मुख्य औजार होता है. लकड़ी का काम करने वाले और धातु का काम करने वाले और इससे संबंधित कोई भी दूसरा काम करने वाले व्यक्ति इसका इस्तेमाल करते हैं.
अगर आप Iti से डिप्लोमा कर रहे हैं तो आप को रेती के बारे में जानकारी होना बहुत ही जरूरी है. और अगर आप फिटर ट्रेड से अपनी ITI कर रहे हैं तो आपको इससे संबंधित ज्यादा से ज्यादा जानकारी पढ़ने चाहिए. इस पोस्ट में हम आपको रेती से संबंधित पूरी जानकारी देने वाले हैं. रेती क्या है इसका इस्तेमाल कहां होता है और रेती कितने प्रकार की होती है यह सब जानकारी नीचे विस्तारपूर्वक बताएं गई है.
रेती के भाग
रेती दिखने में आपको एक साधारण औजार लगती है लेकिन इसके कई भाग होते हैं. रेती हाई कार्बन स्टील से बनी होती हैं. और इसे Hardened तथा Tempered किया जाता है ताकि यह और मजबूत बन सके. लेकिन इसका Tang भाग कठोर नहीं किया जाता इसे हैंडल डालने के लिए नरम छोड़ दिया जाता है.
Handle : हैंडल का इस्तेमाल रेती को पकड़ने के लिए किया जाता है और प्लास्टिक या लकड़ी का बना होता है
Ferrule:  हैंडल को फटने से बचाने के लिए उसके आगे एक धातु का छल्ला लगा दिया जाता है. जिसे फैरुल कहते हैं
Tang : यह रेती का वह भाग है जिस पर हैंडल को चढ़ाया जाता है. यह पूरी रेती का नर्म भाग होता है .
Shoulder : यह रेती का वह भाग होता है जो की टैंग और बॉडी को आपस में जोड़ता है .
Heel : यह रेती का वह भाग है जन्हा पर दांते नहीं कटे होते .
Face : यह रेती का मुख्य भाग है जन्हा दांते होते है
Tip Or Point : यह रेती का अंतिम सिरा होता है जो की ज्यादातर टेपर होता है .
रेती कितने प्रकार की होती है
रेती क्या इस्तेमाल लकड़ी का काम करने वाले और धातु का काम करने वाले व्यक्ति करते हैं. लेकिन हर एक धातु को अलग अलग तरीके से घिसाया जाता है और उसे किसी वस्तु का रुप दिया जाता है. इसीलिए रेती कई प्रकार की बनाई जाती है ताकि हर एक वस्तु को आसानी से बनाया जा सके. रेती आकार के अनुसार, लंबाई के अनुसार, कट के अनुसार और ग्रेड के अनुसार बनाया जाता है लेकिन इनके आगे भी रेती कई प्रकार की होती है.
मथुरानाथ तर्कवागीश

मथुरानाथ तर्कवागीश नवद्वीप के विद्वन्मुकुट नैयायिक थे। इनके विशिष्ट पांडित्य के संमान में इन्हें "तर्कवागीश" कहा जाता था, इन्होंने "तत्त्वचिंतामणि" पर "रहस्य" नामक टीका की रचना की है। सचमुच "रहस्य" के बिना तत्वचिंतामणि के अनेक स्थान रहस्य ही रह जाते हैं। इन्हें 16वीं शाताब्दी में विद्यमान माना जाता है।
ज़िप कोड

ज़िप कोड (अंग्रेज़ी: ZIP codes) संयुक्त राज्य डाक सेवा (USPS या यू.ऍस.पी.ऍस.) द्वारा प्रयुक्त किए जाने वाले डाक कोड हैं जो 1963 से उपयोग में हैं। अंग्रेजी का ज़िप ZIP एक आदिवर्णिक शब्द है जिसका पूर्ण रूप है Zone Improvement Plan और यह इसलिए चुना गया था ताकि डाक अधिक कुशलतापूर्वक विभिन्न डाक पतो तक पहुँचाई जा सके। यह आधारभूत रूप से पाँच अंकीय संख्या होता है। 1983 में एक और विस्तारित ZIP+4 कोड लाया गया था जिसमें ज़िप कोड के पाँच अंक, एक समास चिह्न, और चार अतिरिक्त अंक होते हैं (जैसे 02201-1020 बॉस्टन के नगर हॉल का ज़िप+4 कोड है) जिससे और अधिक विशिष्ट स्थान का पता लगाना सरल होता है। यू.ऍस.पी.ऍस. ज़िप कोड देखने के लिए एक निशुल्क सेवा भी इस पते पर उपलब्ध करता है।
बहुजन हिताय बहुजन सुखाय

"बहुजन हिताय: बहुजन सुखाये:" से अभिप्राय है कि आर्यवर्त के सभी नागरीको का हित हो और सभी सुख से रहे किसी में कभी कोई भेद भाव ना हो और समाज मे जो वर्गीकरण करते है और जाति वा सम्प्रदाय के आधार पर अपने को नीचा वा अपने  को उच्च मानने वालों के प्रति आचार्य चाणक्य द्वारा यह मूल्य मंत्र को बताया ताकि समाज मे एकता और अखंडता बनी रहे और भारत के सभी वर्गो मे मतभेद कभी ना हो और समाज वर्ण व्यवस्था से चले ना की जाती व्यवस्था से
मेव

मेव  उत्तर-पश्चिमी भारत, विशेषतः मेवात एवं आसपास के हरियाणा के मेवात   क्षेत्र तथा  अलवर ,भरतपुर , और मथुरा में बसने वाला एक राजपूत मुस्लिम जातीय समूह है।

निवास क्षेत्र

दिल्ली के आसपास, दक्षिणी हरियाणा, मत्स्य क्षेत्र राजस्थान यू.पी.(कोसी के आसपास ), मालवा निमाड़(मध्य प्रदेश) क्षेत्र।
गनकॉटन

गनकॉटन एक प्रकार का विस्फोटक है जो सैलूलोज़ का नाइट्रेट एस्टर है और रुई या सैलूलोज को सांद्र नाइट्रिक और सांद्र सल्फ्यूरिक अम्लों के मिश्रण के साथ उपचारित करने से प्राप्त होता है। देखने में यह बिल्कुल रुई सा लगता है और रुई सा ही सफेद, गंधहीन और स्वादहीन ठोस होता है। जल, ऐल्कोहल, ईथर और ग्लेशियल ऐसीटिक अम्ल (glacial acetic acid) में यह अविलेय होता है, पर ऐसीटोन, ऐल्किल ऐसीटेट और नाइट्रो-बेंज़ीन में घुल जाता है। गनकॉटन में नाइट्रोजन की मात्रा लगभग 14.14% रहनी चाहिए यदि नाइट्रोजन की प्रति शत मात्रा कम हो तो ईथर-ऐल्कोहल में घुलकर कोलोडियम बनता है।
गनकाटन बड़ी तीव्रता से जलता है। यह प्रस्फोटन से ही विस्फुटित होता है। प्रस्फोटन के लिए मरकरी फल्मिनेट प्रयुक्त होता है। संपीडन से विस्फोटन के लिए टारपीडो और कारतूस में प्रयुक्त होता है। पाइरॉक्सीलीन के साथ मिलकर यह धूम्रहीन चूर्ण बनाता है, जिसमें विस्फोटनतरंग का वेग बहुत मंद हो जाता है। प्रणोदक के लिये अधिक सुविधाजनक होता है। बंदूक और तोपों में इसका प्रयोग व्यापक रूप से होता है। यदि गनकॉटन को नाइट्रोग्लिसरीन के साथ ऐसीटोन के सहारे मिलाया जाए तो ऐसे मिश्रण को कॉर्डाइट कहते हैं। यह बहुत महत्व का विस्फोटक है। नाइट्रो-ग्लिसरीन को कोलोडियन के साथ मिलाने से भी बिना ऐसीटोन की सहायता से कॉर्डाइट प्राप्त हो सकता है।
इसका आविष्कार 1846 में स्विटज़रलैंड के एक जर्मन वैज्ञानिक सी. एफ. शायन बीन ने किया था। रुई को अम्लों के मिश्रण में डुबोकर निचोड़ और सुखा लिया जाता है फिर उसे सारे अम्ल और अशुद्धियों से परिशुद्ध करने के निमित्त पानी में उबाला जाता है। इस प्रकार परिशुद्ध रुई की लुगदी बनाकर फिर धोया जाता है और गीली अवस्था में ही उसकी छोटी छोटी ईटें बना ली जाती हैं।
सूखा गनकाटन बड़ी तेजी से हिस की आवाज करता जलता है। यदि उसपर हथौड़े से चोट की जाय तो विस्फोट करेगा। गनकाटन की विस्फोटक गति तीन मील प्रति सेकेंड है इस कारण इसका प्रयोग बंदूक या तोप में नहीं किया जाता। उसमें अनेक धूमरहित चूर्ण मिश्रित किया जाता है। इसका प्रयोग प्लास्टिक बनाने में भी होता है।
भुबनेश्वर एक्स्प्रेस 12891

भुवनेश्वर एक्स्प्रेस 12891 भारतीय रेल द्वारा संचालित एक मेल एक्स्प्रेस ट्रेन है। यह ट्रेन बारीपदा रेलवे स्टेशन (स्टेशन कोड:BPO) से 05:00AM बजे छूटती है और भुवनेश्वर रेलवे स्टेशन (स्टेशन कोड:BBS) पर 10:00AM बजे पहुंचती है। इसकी यात्रा अवधि है 5 घंटे 0 मिनट।
चांदोली राष्ट्रीय उद्यान

यह भारत का एक प्रमुख राष्ट्रीय उद्यान हैं।

स्थिति

यह राष्ट्रीय उद्यान पश्चिमी महाराष्ट्र में स्थित है।

विस्तार

== विशेषता 
==
योग का तत्समक अवयव

गणित में किसी समुच्चय के योग का तत्समक अवयव (additive identity) वह अवयव है जिसको उस समुच्चय के किसी अवयव x में जोड़ने पर x ही प्राप्त होता है।
१८४२ ईसा पूर्व

१८४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
उत्कल विश्वविद्यालय

इतिहास

अप्रैल 1936 में ओडिशा के बिहार से अलग होकर एक नया प्रांत बन जाने के बाद ्राज्य का एक अपना विश्वविद्यालय बनाने की आवश्यकता महसूस की गई। 1936 तक ओड़िसा के सभी कॉलेज पटना विश्वविद्यालय या आंध्र विश्वविद्यालय के अंतर्गत थे। इसके बाद श्री विश्वनाथ दास, ओडिशा में एक अलग विश्वविद्यालय स्थापित करने की संभावना की जांच करने के लिए अपने अध्यक्ष के रूप में पंडित नीलकंठ दास के साथ, 2 मार्च, 1938 को एक समिति नियुक्त की। पंडित गोदवारिश मिश्रा, ओडिशा की सरकार में शिक्षा के तत्कालीन मंत्री ओडिशा विधानसभा में उत्कल विश्वविद्यालय विधेयक पेश किया जो ३० जून १९४३ पर ओडिशा विधानसभा द्वारा पारित किया गया था। वर्तमान परिसर की आधारशिला भारत के प्रथम राष्ट्रपति डॉ राजेन्द्र प्रसाद द्वारा रखी गई थी और विश्वविद्यालय परिसर भारत के दूसरे राष्ट्रपति डॉ सर्वपल्ली राधाकृष्णन के द्वारा २ जनवरी १९६३ में उद्घाटन किया गया था।

स्थान

विश्वविद्यालय परिसर , भुवनेश्वर शहर के दिल में है। 
यह मास्टर कैंटीन में स्थित मुख्य रेलवे स्टेशन और वरमुंडा में स्थित बस स्टैंड दोनों से लगभग 5 किमी दूर है।